கேள்வி: இராமானுசரின் மூன்று திருமேனிகள் என்பது என்ன?
பதில்: File:Shri Ramanujar pics 2.jpg வைணவப் புரட்சித் துறவியான இராமானுசர் மூன்று திருமேனிகள் புகழ் பெற்றவை ஆகும். அவை: # தமருகந்த திருமேனி (மேல்கோட்டை என்ற திருநாராயணபுரம், மைசூர்) # தானுகந்த திருமேனி (ஸ்ரீபெரும்புதூர்) # தானான திருமேனி (ஸ்ரீரங்கம்)
கேள்வி: இராமானுசரின் மூன்று திருமேனிகள் - மேல்கோட்டை திருநாரணன் கோவில் கைங்கர்யம் பற்றி விளக்கவும்.
பதில்: இராமானுசர் சோழ மன்னனின் கோபத்திலிருந்து தன்னைக் காத்துக் கொள்ள கர்நாடக மாநிலத்தில் உள்ள மாண்டியா மாவட்டத்தில் அமைந்துள்ள மேல்கோட்டை என்றழைக்கப்படும் திருநாராயணபுரம் என்ற ஊரில் அமைந்த திருநாராயணன் கோவிலுக்குச் சென்று அங்கு 12 ஆண்டுகள் தங்கி கைங்கர்யங்கள் செய்தார். இது இராமனுசரின் அபிமானத் தலம் ஆகும். வடநாட்டில் ஒரு பத்ரிகாஸ்ரமம் இருப்பது போல் இத்தலம் தென் பத்ரிகாஸ்ரமம் என்றே அழைக்கப்படுகிறது.
கேள்வி: இராமானுசரின் மூன்று திருமேனிகள் - ஸ்ரீரங்கத்தில் இறுதிக்காலம் பற்றி விளக்கவும்.
பதில்: ஸ்ரீரங்கத்தில் அரங்கன் கோவில் நிர்வாகத்தை நெறிப்படுத்திய பெருமை இராமனுசரையே சேரும். தினசரி கோவில் நடைமுறைகள் சீரானதும் வைஷ்ணவ மட நிர்வாகம் சிறப்புற்றதும் இவரால்தான். அவர் இயற்றிய பல நூல்களில் முக்கியமானவையாகக் கருதப்படுபவை: # கீதா பாஷ்யம் # ஸ்ரீ பாஷ்யம் # வேதாந்த சங்க்ரஹம் # வேதாந்த சாரம் # வேதாந்த தீபம் # கத்ய த்ரயம் # நித்ய க்ரந்தம் இராமானுசர் தமது 120 ஆவது வயதில் (கி.பி. 1137), (தாம் பிறந்த) பிங்கள வருடம் மாசி மாதம் வளர்பிறை தசமி திதியில், திருவாதிரை நட்சத்திரத்தில், சனிக்கிழமை நண்பகலில் ஜீயர் மடத்தில் மரணம் (பகவத் சாயுஜ்யம்) அடைந்தார்.
கேள்வி: இராமானுசரின் மூன்று திருமேனிகள் - தமர் உகந்த திருமேனி (மேல்கோட்டை என்ற திருநாராயணபுரம், மைசூர்) என்பது என்ன?
பதில்: தமர் உகந்த திருமேனி முதல் திருமேனி (இராமானுசர் சிலை) கர்னாடகா மாநிலத்தில் உள்ள மாண்டியா மாவட்டத்தில் அமைந்துள்ள மேல்கோட்டை என்ற திருநாராயணபுரத்தில் நிறுவப்பட்டது. இவர் இங்கு 12 ஆண்டுகள் தங்கி கைங்கர்யங்கள் செய்தார். இது இராமனுசரின் அபிமானத் தலம் ஆகும். தாழ்த்தப்பட்டவர்களைக் (பஞ்சமர்களைக்) கோவிலுக்குள் அழைத்துச் சென்று இராமானுசர் புரட்சி செய்ததும் இத்திருத்தலத்தில்தான். இராமானுசர் தன் 80 ஆவது வயதில் திருநாராயணபுரத்திலிருந்து ஸ்ரீரங்கம் செல்வதற்காக அங்கிருந்த சீடர்களிடம் விடைபெற முயன்றார். அவரது சீடர்கள் அவரைப் பிரிந்து வாழ வேண்டுமே எனத் தவித்தார்கள். இது கண்டு துயருற்ற இராமானுசர் ஒரு சிற்பியைக் கொண்டு தன் உருவத்தை சிலையாக வடிக்கச் செய்தார். இந்தச் சிலை இராமானுசர் கைகூப்பி வணங்கி விடைபெறும் கோலத்தில் அமைந்துள்ளது. இந்தச் சிலையில் தம் தெய்வீக சக்திகளைப் பாயச்செய்தார். பின்பு சக்தியூட்டிய சிலையை தன் சீடர்களிடம் ஒப்படைத்தார். விடைபெறும்போது ‘நான் உங்களுடனேயே தங்கி இருப்பதாக எண்ணி இந்தச் சிலையை கண்டு மகிழ்ந்து அமைதி பெறுங்கள்.’ என்று அவர்களை அமைதிப்படுத்தினார். இந்தச் சிலை தமர் உகந்த திருமேனி என்றழைக்கப்படுகிறது. இன்றும் மேல்கோட்டையில் இச்சிலை வழிபடப்படுகிறது.